**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 22.08.2022, ora 08:00 – 23.08.2022, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 23.08.2022, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis la data de 22.08.2022, la ora 11:30, **Avertizarea Hidrologică nr. 52,** valabilă în intervalul *22.08.2022, ora 12:00 – 24.08.2022, ora 16:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Vişeu, Iza, Tur, Someşul Mare, Someşul Mic, Crişul Repede, Crişul Negru, Crişul Alb, Mureş, Bega Veche, Bega, Timiş, Bârzava, Moraviţa, Caraş, Nera, Cerna, Dunăre – afluenţii mici aferenţi sectorului amonte confluenţă cu râul Desnăţui, Desnăţui, Jiu, Olt, Călmăţui, Vedea, Argeş, Ialomiţa, Siret,* cu posibile depăşiri ale **COTELOR DE APĂRARE,** astfel:

**- COD GALBEN:** „ *În intervalul 22.08.2022 ora 12:00 – 24.08.2022 ora 16:00 pe râurile din bazinele hidrografice: Vişeu – bazin superior şi afluenţi bazin mijlociu şi inferior, Iza – bazin superior şi afluenţi bazin mijlociu şi inferior (judeţul Maramureş), Tur – bazin superior şi afluenţi bazin mijlociu şi inferior (judeţul Satu Mare), Someşul Mare – bazin superior şi afluenţi bazin mijlociu şi inferior (judeţul Bistriţa Năsăud), Someşul Mic – bazin superior şi afluenţi bazin mijlociu şi inferior (judeţele: Bihor şi Cluj), Crişul Repede – bazin superior şi afluenţi bazin mijlociu şi inferior (judeţele: Cluj şi Bihor), Crişul Negru – bazin superior şi afluenţi bazin mijlociu şi inferior (judeţele: Bihor şi Arad), Crişul Alb – bazin superior şi afluenţi bazin mijlociu şi inferior (judeţele: Hunedoara şi Arad), Arieş – bazin superior şi afluenţi bazin mijlociu şi inferior (judeţele: Alba şi Cluj), Mureş – afluenţii aferenţi sectorului aval confluenţă cu râul Arieş – amonte confluenţă cu râul Târnava (judeţele: Cluj şi Alba), Mureş – afluenţii aferenţi sectorului aval confluenţă cu râul Târnava (judeţele: Alba, Sibiu, Hunedoara şi Arad), Bega Veche – bazin superior şi afluenţi bazin mijlociu şi inferior, Bega – bazin amonte S.H. Balinţ şi afluenţii aferenţi sectorului aval S.H. Balinţ (judeţele: Timiş şi Arad), Timiş – bazin amonte S.H. Lugoj şi afluenţii aferenţi sectorului aval S.H. Lugoj, Bârzava, Moraviţa (judeţele: Caraş Severin şi Timiş), Caraş, Nera (judeţul Caraş Severin), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Dunăre – afluenţii mici aferenţi sectorului amonte confluenţă cu râul Desnăţui (judeţele: Caraş Severin, Mehedinţi şi Dolj), Desnăţui – (judeţele: Mehedinţi şi Dolj), Jiu – bazin amonte S.H. Podari şi afluenţii aferenţi sectorului aval S.H. Podari (judeţele: Hunedoara, Gorj, Mehedinţi şi Dolj), Olt – afluenţii aferenţi sectorului aval S.H. Hoghiz (judeţele: Braşov, Harghita, Sibiu, Vâlcea, Argeş, Gorj, Dolj şi Olt), Călmăţui (judeţele: Olt şi Teleorman), Vedea – bazin superior şi afluenţi bazin mijlociu şi inferior (judeţele: Argeş, Olt şi Teleorman), Argeş – bazin superior şi afluenţi bazin mijlociu şi inferior (judeţele: Argeş, Dâmboviţa, Giurgiu, Teleorman şi Ilfov), Ialomiţa – bazin amonte S.H. Târgovişte şi afluenţii aferenţi sectorului aval S.H. Târgovişte – amonte S.H. Siliştea Snagovului (judeţele: Dâmboviţa, Prahova şi Ilfov), Prahova – bazin superior şi afluenţi bazin mijlociu şi inferior (judeţele: Prahova şi Ialomiţa), Bistriţa – bazin superior şi afluenţi bazin mijlociu şi inferior (judeţele: Suceava, Neamţ, Harghita şi Bacău), Moldova – bazin superior şi afluenţi bazin mijlociu şi inferior (judeţele: Suceava şi Neamţ), Suceava – bazin superior şi afluenţi bazin mijlociu şi inferior (judeţul Suceava).”*

**- COD PORTOCALIU:** „ *În intervalul 22.08.2022 ora 12:00 – 23.08.2022 ora 24:00 pe râurile din bazinele hidrografice: Mureş – afluenţii aferenţi sectorului aval confluenţă cu râul Târnava – amonte S.H. Brănişca (judeţele: Alba, Sibiu şi Hunedoara), Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Balinţ (judeţul Timiş), Timiş – bazin amonte S.H. Sadova şi afluenţii aferenţi sectorului aval S.H. Sadova - amonte S.H. Lugoj (judeţele: Caraş Severin şi Timiş), Cerna – bazin superior şi afluenţi bazin mijlociu şi inferior (judeţele: Gorj şi Caraş Severin), Jiu – bazin amonte S.H. Sadu şi afluenţii aferenţi sectorului aval S.H. Sadu – amonte S.H. Rovinari (judeţele: Hunedoara şi Gorj), Gilort – bazin superior şi afluenţi bazin mijlociu şi inferior (judeţul Gorj), Motru – bazin amonte S.H. Broşteni şi afluenţii aferenţi sectorului aval S.H. Broşteni (judeţele: Gorj, Mehedinţi şi Dolj), Olt – afluenţii aferenţi sectorului aval S.H. Sebeş Olt – amonte Ac. Ioneşti (judeţele: Sibiu, Vâlcea şi Argeş), Olteţ – bazin amonte S.H. Oteteliş şi afluenţii aferenţi sectorului aval S.H. Oteteliş (judeţele: Vâlcea, Gorj, Dolj şi Olt), Dâmboviţa – bazin amonte S.H. Malu cu Flori (judeţele: Argeş şi Dâmboviţa), Ialomiţa – bazin amonte S.H. Pucioasa (judeţul Dâmboviţa).”*

Această **Avertizare Hidrologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

- către prefecturile județelor: *ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, CARAŞ-SEVERIN, CLUJ, DÂMBOVIŢA, DOLJ, GIURGIU, GORJ, HARGHITA, HUNEDOARA, IALOMIŢA, ILFOV, MARAMUREŞ, MEHEDINŢI, NEAMŢ, OLT, PRAHOVA, SATU MARE, SIBIU, SUCEAVA, TELEORMAN, TIMIŞ şi VÂLCEA (28 prefecturi) - COD GALBEN*;

- către prefecturile județelor: *ALBA, ARGEŞ, CARAŞ-SEVERIN, DÂMBOVIŢA, DOLJ, GORJ, HUNEDOARA, MEHEDINŢI, OLT, SIBIU, TIMIŞ şi VÂLCEA (12 prefecturi) - COD PORTOCALIU*.

**RÂURI**

**Debitele au fost în creştere** datorită precipitațiilor, cu caracter torenţial, căzute în interval și propagării, pe râurile din bazinele hidrografice: Tur, Lăpuș, Someş aval s.h. Dej, Crasna, Barcău, Crișuri, Bega, Timiș, Bârzava, Caraș, Nera, Cerna, Motru, Trotuș, Bistrița (afluent al Siretului), Moldova, Suceava, bazinele superioare ale Jiului și Buzăului, bazinele superioare și mijlocii ale Argeșului și Ialomiței şi pe cele din Dobrogea, iar pe celelate râuri au fost în general staționare.

Scurgeri importante pe versanţi, torenţi, pâraie, formarea de viituri rapide cu efecte de inundaţii locale şi creşteri mai importante de niveluri şi debite cu atingerea şi depăşirea **COTELOR DE APĂRARE** s-au produs pe unele râuri mici din Banat, nordul Munteniei, Moldova și Dobrogea ca urmare a precipitaţiilor înregistrate, sub formă de aversă şi cu caracter torenţial, mai însemnate cantitativ, căzute în interval.

Debitele se situează în general la valori sub mediile multianuale lunare, cu coeficienţi moduli cuprinşi între 30-80% din normalele lunare, mai mari, în jurul și peste normalele lunare pe râurile din bazinele hidrografice Vișeu, Someșul Mare, bazinele superioare ale Izei, Jiului, Sucevei, Moldovei, bazinul superior și mijlociu al Bistriței și afluenții Oltului inferior şi mai mici (sub 30% din mediile multianuale lunare) pe Rm. Sărat și pe unii afluenți ai Trotușului și Bârladului.

În interval s-a situat la **COTA DE INUNDAȚIE** râul Topolog la stația hidrometrică Saraiu (400) – jud. CT și peste **COTELE DE ATENȚIE** râurile la stațiile hidrometrice Gladna – Firdea (110+6) – jud. TM și Ialomicioara – Fieni (300+60) - jud. DB.

În interval au fost emise trei **AVERTIZĂRI HIDROLOGICE** pentru fenomene imediate, respectiv nouă **ATENȚIONĂRI HIDROLOGICE** pentru fenomene imediate.

Este în vigoare **AVERTIZAREA HIDROLOGICĂ nr. 53** din 22.08.2022.

Pe majoritatea râurilor din țară, **debitele vor fi în creştere** datorită precipitațiilor torențiale, sub formă de aversă, prognozate și propagării.

Sunt posibile scurgeri pe versanţi, torenţi şi pâraie, viituri rapide cu posibile efecte de inundaţii locale şi creşteri mai importante de debite şi niveluri cu atingerea și depășirea **COTELOR DE APĂRARE** pe unele râuri mici din zonele de deal și munte din jumătate de sud a țării, datorită precipitaţiilor, sub formă de aversă şi cu caracter torenţial, însemnate cantativ, prognozate.

Rămâne în vigoare **AVERTIZAREA HIDROLOGICĂ nr. 53** din 22.08.2022.

**DUNĂRE**

**Debitul la intrarea în țară (secțiunea Baziaș) în intervalul 22.08.2022 – 23.08.2022 a fost în uşoară creştere, având valoarea de 1850 m3/s**, sub media multianuală a lunii august (4300 m3/s).

În aval de Porţile de Fier debitele au fost în creștere pe sectorul Gruia – Oltenița, relativ staționare pe sectoarele Călărași – Cernavodă și Isaccea – Tulcea și în scădere pe sectorul Hârșova – Galați.

**Debitul la intrarea în țară (secțiunea Baziaș) va fi în uşoară creştere (1900 m3/s).**

În aval de Porțile de Fier debitele vor fi în creştere pe sectorul Gruia – Călăraşi şi relativ staţionare pe sectorul Cernavodă – Tulcea.

**2.** **Situaţia meteorologică în intervalul 22.08.2022, ora 09:00 –23.08.2022, ora 06:00**

**Administraţia Naţională de Meteorologie** (A.N.M.) a emis la data de 22.08.2022, la ora 10:30, **Avertizarea Meteorologică nr. 103**, conform căreia:

**- COD GALBEN:** „*În intervalul 22 august, ora 10:30 – 23 august, ora 22:00, vor fi perioade cu instabilitate atmosferică accentuată în Oltenia, Transilvania, Maramureș, Muntenia, Dobrogea și la munte, cea mai mare parte a Moldovei și local în Crișana și Banat. Vor fi averse torențiale, descărcări electrice, intensificări ale vântului și pe alocuri vijelii și grindină. În intervale scurte de timp sau prin acumulare cantitățile de apă vor depăși 25...30 l/mp și pe arii restrânse 40...50 l/mp. Notă: în regiunile sud-estice disconfortul termic va fi în continuare ridicat.”*

**- COD PORTOCALIU:** „ *În nordul Olteniei, nord-vestul Munteniei și sud-vestul Transilvaniei vor fi perioade cu averse torențiale. În intervale scurte de timp, dar mai ales prin acumulare, se vor înregistra cantități de apă de 40...50 l/mp și pe arii restrânse de peste 60...70 l/mp.”*

Această **Avertizare Meteorologică** a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

- către prefecturile județelor: *- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (40 prefecturi) – COD GALBEN;*

- către prefecturile județelor: *ALBA, ARGEŞ, DÂMBOVIŢA, GORJ, HUNEDOARA, MEHEDINŢI, SIBIU şi VÂLCEA (8 prefecturi) – COD PORTOCALIU.*

**ÎN ŢARĂ**

Vremea s-a menținut în general instabilă, cu înnorări temporar accentuate şi ploi pe arii extinse în majoritatea regiunilor. Gradul de instabilitate atmosferică a fost accentuat local în nordul și estul Munteniei, Moldova, nordul Crișanei și al Transilvaniei, Maramureș, precum și în zonele de munte unde aversele au avut caracter torenţial, au fost însoţite de frecvente descărcări electrice, pe alocuri de intensificări ale vântului (rafale în general de 55...65 km/h) şi vijelii (confirmate de staţii meteo din judeţele Vrancea și Ialomița). Izolat s-au consemnat căderi de grindină în județele Bacău, Vrancea, Vaslui și Suceava, iar din surse externe și în județul Ilfov. În intervale scurte de timp sau prin cumulare s-au înregistrat cantități de apă ce au depășit local 20...40 l/mp și pe suprafeţe mai restrânse 50...70 l/mp (până la 118 l/mp în județul Argeș). În sud-vest și în extremitățile de sud și de sud-est cerul a fost variabil, trecător cu înnorări şi ploi izolate. Valorile termice diurne s-au situat sub mediile multianuale în sud-vest și în dealurile subcarpatice din sud, iar în sud-est au caracterizat în continuare o vreme călduroasă, astfel că la nivelul țării s-au înregistrat maxime cuprinse între 19 grade la Câmpulung și 34 de grade la Călărași și Brăila. Indicele temperatură-umezeală (ITU) a atins sau a depăşit ușor pragul critic de 80 de unități pe arii relativ extinse în Dobrogea, estul Munteniei și izolat în Moldova. La ora 06 valorile termice erau cuprinse între 13 grade la Făgăraș și 25 de grade la Constanța-dig. Spre sfârșitul intervalului în sud-estul, centrul și nord-vestul țării izolat s-a format ceață.

***Observaţie:*** *de ieri dimineață de la ora 06.00 au fost în vigoare 47 mesaje pentru fenomene meteorologice periculoase imediate:*

*- 41 avertizări cod portocaliu:19 emise de CNPM, dintre care 3 pentru SRPV Moldova și 4 pentru SRPV Cluj Napoca, 10 emise de SRPV Bacău, 4 emise de SRPV - Cluj Napoca, 3 emise de SRPV Timișoara, 3 emise de SRPV Sibiu, 2 emise de SRPV Constanța;*

*- 6 atenționări cod galben emise de SRPV Bacău.*

**LA BUCUREŞTI**

Vremea a fost călduroasă, iar după-amiaza indicele temperatură-umezeală (ITU) a atins pragul critic de 80 de unități. Cerul a fost variabil cu unele înnorări în prima parte a zilei când în unele cartiere a plouat slab. Vântul a suflat slab și moderat. Temperatura maximă a fost de 31 de grade la Afumați, 32 de grade la staţia meteo Băneasa și 33 de grade la Filaret, iar la ora 06.00 se înregistrau 18 grade la Băneasa, 19 grade la Afumați și 20 de grade la Filaret.

**3. Prognoza meteorologică în intervalul 23.08.2022, ora 09:00 –24.08.2022, ora 09:00**

**ÎN ŢARĂ**

Vremea va fi, în general, instabilă. În majoritatea zonelor țării vor fi înnorări accentuate și pe arii relativ extinse averse, însoţite și de descărcări electrice. În intervale scurte de timp, dar mai ales prin acumulare, se vor înregistra cantități de apă de 25...35 l/mp, iar în nordul Olteniei, nord-vestul Munteniei și sud-vestul Transilvaniei, pe arii restrânse de peste 60...70 l/mp. Izolat vor fi condiţii de grindină. În sud-estul teritoriului și în extremitatea de est, cerul va fi variabil, iar fenomene asociate instabilității atmosferice vor fi pe arii restrânse. Vântul va sufla slab şi moderat, pe arii restrânse cu intensificări în special în timpul ploilor. Sub aspect termic, vremea va fi relativ răcoroasă în sud-vest, iar în est și sud-est călduroasă cu disconfort ridicat (indice temperatură umezeală va atinge și depăși ușor pragul critic de 80 de unități), astfel că la nivelul întregii ţări vor fi maxime în general între 24 și 34 de grade şi minime între 12 și 23 de grade.

**LA BUCUREŞTI**

Vremea va fi în general instabilă. Cerul va avea înnorări temporar accentuate şi vor fi perioade cu averse și descărcări electrice, cu probabilitate mai mare dimineața şi din nou spre seară și noaptea. Vântul va sufla slab şi moderat, trecător cu unele intensificări în timpul averselor. Temperatura maximă se va situa în jurul valorii de 30 de grade, iar cea minimă va fi de 18...19 grade.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

Nu au fost semnalate evenimente deosebite.

**3. Pe Marea Neagră**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Dobrogea-Litoral***

Se aplică prevederile din „Planul de restricții și folosire a apei în perioade deficitare” astfel:

- treapta I-a pentru S.N. NUCLEARELECTRICA S.A. (jud. Constanța).

- treapta a III-a pentru: Sarme si Cabluri SA, ANIF SH Harsova, ANIF - Am. Topalu, ANIF - SH Seimeni, CN ACN SA Agigea, RAJA SA Constanta, ANIF - SH Cochirleni – Rasova, Danubiu Elite, Aquarome Elite, OUAI Ostrov-Babusa, OUAI Ostrov-Regie (jud Constanța); S.A.A.C. Daeni, SC TUMULT GRUP SRL, SC BALTA STAR SRL, A.N.I.F. Tulcea - Am. Ostrov, A.N.I.F. Tulcea - Am.Dăeni Ostrov Peceneaga, SC FRAHER DISTRIBUTION SRL, CORCEA LOREDANA I.I., CORCEA VIOLETA I.I, SC RAI VERDE SRL, S.C. Piscicola Macin (Am. Turcoaia), A.N.I.F. Tulcea - Am. Peceneaga -Turcoaia – Macin, A.N.I.F. Tulcea - Am. 23 August – Măcin, Comuna Smardan, A.N.I.F. Tulcea - Am. 23 August – Isaccea, SC Aquaserv SA - PL Grindu, SC CDL PRODCOM Isaccea - Am. Piatra Cãlcatã, SC Aquaserv SA - PL Isaccea, ANIF Tulcea Sist. Isaccea, Primăria Pardina, SC Anglo Rom (irigații Stipoc-Chilia Veche), SC Delta Rom Agriculture SRL (irigații Tatanir-Chilia Veche), SC Aquaprest Chilia Veche, SC Jeep Est, SC Eldorado SRL, SC Selpop Fish, SC Piscicola Sofia&Gabriel EU, Sc Gelmin (jud. Tulcea).

***Administraţia Bazinală de Apă Ialomiţa-Buzău***

Pentru sector 4, secţiunea Brăila, se menţine treapta III de restricţii pentru folosința irigații. Pentru sector 5.1 Vadu Oii (P.H. Gropeni) rămâne în vigoare faza de atenţionare/avertizare pentru folosințele irigații, piscicultură, agrozootehnie și populație. Pentru sectorul 6.1 Chiciu-Vadu Oii, Dunăre și Brațul Borcea, secțiunea Călărași și secțiunea Fetești, se menține treapta III de restricții instituită pentru folosințele irigații, industrie.

***Administraţia Bazinală de Apă Siret***

Se aplică prevederile din „Planul de restricții și folosire a apei în perioade deficitare”, treapta a II-a pentru: UAT Calafindeşti (pr. Horait jud. Suceava) şi treapta a III-a pentru SPAAC Pătrăuţi (pr. Ciricau-jud. Suceava).

***Administraţia Bazinală de Apă Prut Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havarna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Se menţine Planul de restricţii în alimentarea cu apă - treapta a III-a, pentru A.N.I.F. Filiala Teritorială Moldova Nord-U.A Botoşani-Sistemul de irigaţii Movileni-Havarna, sursa ac. Cal Alb - r. Baseu.

Judeţul Iaşi:

Se menţine situaţia de restricţii în alimentarea cu apă pentru piscicultură la folosinţele: - S.C. Noralex S.R.L. Iaşi, S.C. Piscicola S.R.L. Iaşi şi S.C. CC & PES S.R.L. Iaşi prin reducerea temporară a debitelor cu 50% la sursa r. Miletin – ac.Halceni corespunzător volumului aferent treptei a III-a de restricţii;

- SC ACVACOM SRL Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- SC MIHPES SRL Iaşi prin reducerea debitelor la sursa r. Valea Oii – ac. Sarca corespunzător treptei III de aplicare a restricţiilor.

Se menţine aplicarea Planului de restricţii în alimentarea cu apă - treapta I, începând cu data de 12.08.2022, pentru Staţiunea de Cercetare Dezvoltare pentru Acvacultură şi Ecologie Acvatică Horpaz.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. VASLUI – Sucursala Vaslui din acumularea Soleşti;

- treapta III - ANIF Filiala Teritorială de Îmbunătăţiri Funciare Vaslui-Amenajare de irigaţii Mânjeşti, sursa acumularea Mânjeşti.

Judeţul Galaţi

Se menţine aplicarea Planului de restricţii în alimentarea cu apă - treapta III pentru:

- C.J. Galaţi - Serviciul Public Judeţean de Administrare a dom. public şi privat-Balta Zatun;

- Şantierul Naval DAMEN S.A. Galaţi;

- A.N.I.F. – Filiala Teritorială de Îmbunătăţiri Funciare Galaţi - S.P.A. Dunăre;

- LIBERTY GALAŢI S.A;

- P.F. Ciomaga Viorel – piscicultură.

1. ***CALITATEA MEDIULUI***
2. **În domeniul aerului**

***Agenţia Naţională pentru Protecţia Mediului*** informează că, din rezultatele analizelor efectuate pentru perioada 19.08.2022-21.08.2022 în cadrul Reţelei Naţionale de Monitorizare, nu s-au constatat depășiri ale pragurilor de alertă pentru NO2 (dioxid de azot), SO2 (dioxid de sulf) și nici ale pragurilor de alertă și informare pentru O3 (ozon).

**A fost înregistrată depășirea valorii limită zilnice pentru indicatorul particule în suspensie PM10 (pulberi în suspensie cu diametrul sub 10 microni) la stațiile: IS-1** (în data de 19.08.2022); **B-9, B-13, B-26, B-28, IS-5** (în data de 20.08.2022); **B-26, B-28** (în data de 21.08.2022). Concentrațiile au fost determinate în scop informativ, prin metoda nefelometrică, validarea valorilor urmând a fi efectuată după prelucrarea datelor obţinute prin metoda gravimetrică, care este metoda de referinţă în conformitate cu legislaţia naţională și europeană.

1. **În domeniul solului şi vegetaţiei**

***Agenţia pentru Protecţia Mediului Prahova*** şi ***Garda Naţională de Mediu - Comisariatul Judeţean Prahova*** informează despre producerea, la data de 22.08.2022, la ora 11:45, unei poluări accidentale a solului cu 30 litri de ţiţei, în zona Staţie compresoare 54 OMV Petrom (DN 1A), judeţul Prahova, din cauza unei avarii la conducta de transport ţiţei de la Gura Vitioarei la Boldeşti Scăieni, ce aparţine SC Conpet SA. A fost afectată o suprafaţă de aproximativ 8 mp. S-au luat măsuri pentru remedierea avariei şi curăţarea zonei afectate.

***Agenţia pentru Protecţia Mediului Argeş*** informează despre producerea, la data de 20.08.2022, la ora 09:00, unei poluări accidentale a solului cu 30 litri de ţiţei şi 100 litri de apă de zăcământ, în zona localităţii Bogaţi, judeţul Argeş, din cauza unei avarii la o conductă ce aparţine SC OMV Petrom SA. A fost afectată o suprafaţă de aproximativ 10 mp. S-a izolat conducta şi s-au luat măsuri pentru remedierea avariei şi curăţarea zonei afectate.

***Garda Forestieră Focşani*** informează despre producerea, la data de 21.08.2022, ora 17:00, unui incendiu care a afectat 0,12 ha litieră pe raza O.S. Tecuci, localitatea Movileni, judeţul Galaţi. Incendiul a fost stins în aceeași zi, la ora 19:00, prin intervenția a 1 silvicultori şi 5 cetăţeni. Incendiul s-a produs din cauza utilizării neglijente a focului deschis de către persoane necunoscute.

1. **În domeniul supravegherii radioactivităţii mediului**

***Agenţia Naţională pentru Protecţia Mediului*** informează că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 19.08.2022-22.08.2022 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

Nu au fost semnalate evenimente deosebite.

DIRECȚIA COMUNICARE